|  |  |  |
| --- | --- | --- |
|  | **Αγωνιστική Λέσχη Μηχανοκίνητου Αθλητισμού Αιγίου**28ης Οκτωβρίου 3τ.κ.: 25100, Αίγιοτηλ.: 26910 61158[www.alma-aigiou.gr](http://www.alma-aigiou.gr) - info@alma-aigiou.gr |  |

Δελτίο Τύπου Νο1
10o RALLY SPRINT ΑΙΓΙΟΥ στις 21-22 Απριλίου 2023

**«Το Ράλλυ του Αιγίου επιστρέφει στις 21 και 22 Απριλίου 2023»**

Η **Αγωνιστική Λέσχη Μηχανοκίνητου Αθλητισμού Αιγίου** (Α.Λ.Μ.Α.) διοργανώνει το **10ο** **RALLY SPRINT ΑΙΓΙΟΥ** σε νέα ημερομηνία **στις 21-22 Απριλίου 2023** στην πολύ δημοφιλή και ιδιαίτερα αγαπημένη κατηφορική ειδική διαδρομή της **Φτέρης**.

Ο αγώνας προσμετρά σε τέσσερεις πανελλήνιους αγωνιστικούς θεσμούς εγκαινιάζοντας τα ράλλυ ασφάλτου για το 2023. Αναλυτικότερα προσμετρά στο Πανελλήνιο Κύπελλο Ράλλυ Ασφάλτου, Πανελλήνιο Πρωτάθλημα Ράλλυ Ιστορικών, Κύπελλο Ράλλυ Ασφάλτου Νοτίου Ελλάδας και στο Πανελλήνιο Κύπελλο Ράλλυ Legends.

Η **πόλη του Αιγίου** θα αποτελέσει το κέντρο του αγώνα φιλοξενώντας την οργάνωση αλλά και τα service των ομάδων, ενώ στα βουνά της Αιγιάλειας με την απαιτητική κατηφορική ειδική της **Φτέρης**, θα αποτελέσει το πεδίο των μαχών για τους αγωνιζόμενους. Η ειδική διαδρομή έχει μήκος 17.55 χλμ και θα πραγματοποιηθεί **δύο φορές το Σάββατο**, χαρίζοντας συνολικά 35.10 γρήγορα και απολαυστικά αγωνιστικά χιλιόμετρα.

Την Παρασκευή 21 Απριλίου από τις 16:00 - 19:00 θα διεξαχθεί ο **τεχνικός έλεγχος των αυτοκινήτων** στον φιλόξενο χώρο του ΙΚΤΕΟ ΑΙΓΙΟΥ AUTOVISION στην περιοχή Ρυάκια Ελίκης Αιγίου.

**Ο αγώνας θα ξεκινήσει το πρωί του Σαββάτου ώρα 10:40** από το χωριό Φτέρη με κατεύθυνση προς Σελινούντα. Ο τερματισμός θα γίνει το μεσημέρι της ίδιας ημέρας περίπου ώρα 14:00, στην πλατεία των Υψηλών Αλωνίων.

Μείνετε συντονισμένοι για επόμενα δελτία τύπου με περισσότερες πληροφορίες από το αθλητικό σωματείο της ΑΛΜΑ ΑΙΓΙΟΥ.

**Ένας συναρπαστικός αγώνας-πρόκληση για κάθε γνήσιο Rallyman!!!**

Γραφείο Τύπου

ΑΛΜΑ - Αιγίου